CELEX: E2008C0299
Language: sk
Date: 2008-05-21 00:00:00
Title: Rozhodnutie Dozorného orgánu EZVO č. 299/08/COL z  21. mája 2008 , ktorým sa schvaľuje program kontroly a eradikácie bakteriálnej choroby obličiek predložený Nórskom

25.9.2008   
            
            
               SK
            
            
               Úradný vestník Európskej únie
            
            
               L 257/16
            
         
      ROZHODNUTIE DOZORNÉHO ORGÁNU EZVO
   č. 299/08/COL
   z 21. mája 2008,
   ktorým sa schvaľuje program kontroly a eradikácie bakteriálnej choroby obličiek predložený Nórskom
   DOZORNÝ ORGÁN EZVO,
   SO ZRETEĽOM na Dohodu o Európskom hospodárskom priestore (ďalej len „Dohoda o EHP“), a najmä na jej článok 109 a protokol 1,
   SO ZRETEĽOM na Dohodu medzi štátmi EZVO o zriadení dozorného orgánu a Súdneho dvora, a najmä na jej článok 5 ods. 2 písm. d) a protokol č. 1,
   SO ZRETEĽOM na akt uvedený v bode 4.1.5. kapitoly I prílohy I k Dohode o EHP,
   
      smernica Rady 91/67/EHS o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry,
   
   v znení zmien a doplnení, a najmä na jej článok 12,
   SO ZRETEĽOM na akt uvedený v bode 4.2.79. kapitoly I prílohy I k Dohode o EHP,
   
      rozhodnutie Komisie 2004/453/ES z 29. apríla 2004, ktorým sa vykonáva smernica Rady 91/67/EHS, pokiaľ ide o opatrenia proti určitým chorobám akvakultúrnych živočíchov,
   v znení zmien a doplnení,
   KEĎŽE Nórsko vypracovalo program kontroly s cieľom eradikácie bakteriálnej choroby obličiek, ktorá je jednou z chorôb uvedených v stĺpci 1 zoznamu III prílohy A k smernici Rady 91/67/EHS,
   KEĎŽE minimálne kritériá národných programov kontroly a eradikácie bakteriálnej choroby obličiek sú ustanovené v kapitole I prílohy II k rozhodnutiu Komisie 2004/453/ES,
   KEĎŽE 4. januára 2007 Nórsko predložilo Dozornému orgánu EZVO (ďalej len „dozorný orgán“) svoj program kontroly a eradikácie bakteriálnej choroby obličiek,
   KEĎŽE Nórsko listom z 10. januára 2008 a v súlade s článkom 12 smernice Rady 91/67/EHS požiadalo o schválenie svojho národného programu kontroly a eradikácie bakteriálnej choroby obličiek s cieľom dosiahnuť štatút bez výskytu choroby,
   KEĎŽE dozorný orgán v úzkej spolupráci s Komisiou Európskych spoločenstiev preskúmal nórsky program kontroly a eradikácie,
   KEĎŽE z preskúmania vyplýva, že program predložený Nórskom spĺňa minimálne požiadavky týkajúce sa programov kontroly a eradikácie ustanovené v kapitole I prílohy II k rozhodnutiu Komisie 2004/453/ES, a preto by mal byť schválený,
   KEĎŽE dozorný orgán svojím rozhodnutím č. 272/08/COL postúpil vec Veterinárnemu výboru EZVO, ktorý pomáha Dozornému orgánu EZVO,
   KEĎŽE opatrenia stanovené v tomto rozhodnutí sú v súlade so stanoviskom Veterinárneho výboru EZVO, ktorý pomáha Dozornému orgánu EZVO,
   PRIJAL TOTO ROZHODNUTIE:
   
               1.
            
            
               Program kontroly a eradikácie bakteriálnej choroby obličiek predložený Nórskom sa týmto schvaľuje.
            
         
               2.
            
            
               Toto rozhodnutie nadobúda účinnosť 21. mája 2008.
            
         
               3.
            
            
               Toto rozhodnutie je určené Nórsku.
            
         
               4.
            
            
               Znenie tohto rozhodnutia je autentické v anglickom jazyku.
            
         
      V Bruseli 21. mája 2008
      
         
            Za Dozorný orgán EZVO
         
         Per SANDERUD
         
         
            predseda
         
         Kristján Andri STEFÁNSSON
         
         
            člen kolégia